Konačno dobijamo četvrti nastavak originalnog serijala Age of Empires igara, i to nakon 12 godina(kako vreme leti). Fantastičnu novost nam je otkrio Majkrosoft, u čijem se vlasništvu ova franšiza nalazi.

Za kreiranje Age of Empires IV zadužen je studio Relic Entertainment, koji ima ogromno iskustvo u izradi strategija u realnom vremenu. Relic nam je doneo Warhammer 40,000: Dawn of War igre, Company of Heroes i Homeworld. Dok je na prethodna tri dela je radio studio Ensemble.

Age of Empires IV će izaći za Windows 1o operativne sisteme, ali nije poznato kada. Danas je otkriveno da 19. oktobra izlazi Age of Empires: Definitive edicija, odnosno, remaster originalne igre iz 1997. godine.

Ispod možete pogledati trejler sa najavom, u kojem je period od uspona čovečanstva do modernog doba prikazan prelepom konceptualnom umetnošću.